wannaphong/clean_thaiwikipedia huggingface dataset:
# วัดราชประดิษฐาน
วัดราชประดิษฐาน ตั้งอยู่ที่ถนนอู่ทอง อำเภอพระนครศรีอยุธยา จังหวัดพระนครศรีอยุธยา เป็นวัดที่สร้างขึ้นเมื่อครั้งกรุงศรีอยุธยาเป็นราชธานี ในพระราชพงศาวดารกรุงศรีอยุธยามีกล่าวถึงวัดราชประดิษฐานหลายครั้ง แต่ไม่ปรากฏหลักฐานว่าใครเป็นคนสร้างและสร้างในรัชสมัยใด ปัจจุบัน เป็นวัดราษฎร์

 ประวัติ 

วัดราชประดิษฐานเป็นวัดโบราณสร้างขึ้นในสมัยกรุงศรีอยุธยาเป็นราชธานี ตั้งอยู่ริมปากคลองประตูข้าวเปลือกฝั่งตะวันตก ภายในกำแพงพระนคร ไม่ปรากฏหลักฐานว่าใครเป็นคนสร้างและสร้างในรัชสมัยใด แต่วัดราชประดิษฐาน มีหมายความว่า วัดที่พระเจ้าแผ่นดินทรงสร้าง ดังนั้น จึงมีข้อสันนิษฐานว่า ผู้สร้างวัดนี้คงเป็นพระเจ้าแผ่นดินแน่นอน

วัดราชประดิษฐานถูกกล่าวถึงพระราชพงศาวดารกรุงศรีอยุธยาหลายครั้ง โดยเมื่อครั้งสมเด็จพระไชยราชาธิราชเสด็จสวรรคต พระยอดฟ้าเสด็จขึ้นครองราชสมบัติในขณะที่มีพระชนมายุยังน้อย พระเฑียรราชาจึงอยู่ในฐานะที่อาจก่อความระแวงว่าจะแย่งชิงราชสมบัติได้ ดังนั้น พระองค์จึงเสด็จออกผนวชที่วัดราชประดิษฐาน พระองค์ได้ลาผนวชและเสด็จขึ้นครองราชสมบัติเป็นสมเด็จพระมหาจักรพรรดิ หลังจากที่ขุนวรวงศาธิราชและท้าวศรีสุดาจันทร์ถูกปลงพระชนม์

หลังจากนี้ วัดราชประดิษฐานยังถูกกล่าวถึงเมื่อพระศรีศิลป์ พระราชโอรสในสมเด็จพระไชยราชาธิราชและท้าวศรีสุดาจันทร์มีพระชันษาได้ประมาณ 14 พรรษา สมเด็จพระมหาจักรพรรดิจึงทรงให้ออกผนวชเป็นสามเณร ณ วัดราชประดิษฐาน แต่พระศรีศิลป์ก่อขบถต้องปืนสิ้นพระชนม์เสียก่อน

นอกจากนี้ วัดราชประดิษฐานยังใช้เป็นที่ประทับของสมเด็จพระเจ้าอุทุมพรในขณะที่พระองค์ผนวชเป็นพระภิกษุ หลังจากเสียกรุงศรีอยุธยาครั้งที่ 2 วัดราชประดิษฐานถูกปล่อยร้างเรื่อยมา จนกระทั่งพระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าฯ ให้ขุนศรีสงครามเป็นแม่กองบูรณปฏิสังขรณ์ขึ้นใหม่ เมื่อปี พ.ศ. 2460 และได้รับพระราชทานวิสุงคามเมื่อวันที่ 2 กันยายน พ.ศ. 2497 ปัจจุบันวัดราชประดิษฐานมีถาวรวัตถุคือ พระอุโบสถ พระเจดีย์ย่อมุมทรงกลีบมะเฟือง และพระประโทนจำลอง

ปัจจุบันพื้นที่ของวัดราชประดิษฐาน ได้รวมเอาพื้นที่ของ วัดท่าทราย ไว้ด้วย ซึ่งอยู่ด้านทิศตะวันออก ฝั่งตรงข้ามของคลองประตูข้าวเปลือก โดยถูกกล่าวถึงในพงศาวดารว่า สมเด็จพระเจ้าปราสาททอง ได้ลดยศและให้สมเด็จพระอาทิตยวงศ์ไปอยู่เรือนเสาไม้ไผ่ 2 ห้อง 2 หลังริมวัดท่าทราย และให้คนรับใช้ไว้ 2 คนแต่พออยู่ตักน้ำหุงข้าว ภายหลังก่อกบฏจึงถูกสำเร็จโทษ และเคยเป็นที่จำพรรษาของ พระมหานาค กวีสมัยสมเด็จพระเจ้าอยู่หัวบรมโกศ ผู้แต่ง บุณโณวาทคำฉันท์ ปัจจุบันวัดท่าทรายเหลือ พระอุโบสถ หอสมณธรรม เจดีย์ทรงปรางค์แปดเหลี่ยม เจดีย์ทรงกลม พระพุทธบาท-พระพุทธฉายจำลอง และหอระฆัง

นอกจากพื้นที่ของวัดท่าทรายแล้ว วัดราชประดิษฐานยังได้รวมพื้นที่ของ วัดสุวรรณาวาส ซึ่งอยู่ทางทิศตะวันตกของวัดราชประดิษฐาน ซึ่งไม่ทราบประวัติความเป็นมา แต่บริเวณนี้ในสมัยกรุงศรีอยุธยาเป็นป่าตะกั่วและป่ามะพร้าวและเป็นที่ตั้งของโรงช้างหลวง จึงสันนิษฐานได้ว่าวัดนี้อาจเป็นวัดที่ผู้ดีมีตระกูลซึ่งรับราชการอยู่ในกรมพระคชบาลในสมัยอยุธยาเป็นผู้สร้างขึ้น ปัจจุบันวัดสุวรรณาวาสเหลือ ซากพระวิหาร ซากพระอุโบสถ เจดีย์ทรงระฆังกลม เจดีย์ทรงกลมบนฐานแปดเหลี่ยม
# ตุ๊กกี้ เจ้าหญิงขายกบ
ตุ๊กกี้ เจ้าหญิงขายกบ เป็นภาพยนตร์ไทย ที่ผลิตโดย สหมงคลฟิล์ม และ เวิร์คพอยท์ รายได้ 64 ล้านบาท ออกฉายเมื่อวันที่ 16 กันยายน พ.ศ. 2553 กำกับโดย พรชัย หงษ์รัตนาภรณ์ นำแสดงโดย สุดารัตน์ บุตรพรม, หลุยส์ สก็อต, ซาร่า ไคเซอร์, วัชระ ปานเอี่ยม, เท่ง เถิดเทิง, โหน่ง ชะชะช่า, อารักษ์ อมรศุภศิริ, นาตาลี เดวิส, ค่อม ชวนชื่น, พัน พลุแตกรายได้ภาพยนตร์ ตุ๊กกี้ เจ้าหญิงขายกบ ภาพยนตร์เปิดตัว 4 วันแรกด้วยรายได้ 27.5 ล้านบาท ภาพยนตร์ทำรายได้รวม 64 ล้านบาทรายได้หนังปีเสือ ไม่ดุไม่แรงแต่โดน เดลินิวส์

นักแสดง
 ภาพยนตร์ ตุ๊กกี้ เจ้าหญิงขายกบ รับบทเป็น  นักแสดงนำโดยตุ๊กกี้สุดารัตน์ บุตรพรมอ๊บหลุยส์ สก็อตหัวหน้ากบฏวัชระ ปานเอี่ยมเจ้าหญิงปาดังราวีซาร่า ไคเซอร์อิสมา ปาธานพงษ์ศักดิ์ พงษ์สุวรรณองครักษ์ โหน่งชูศักดิ์ เอี่ยมสุขเซบาสเตียนเฉิ่ม เชิญยิ้มอเล็กซานเดอร์สมเดช แก้วลือคริสโตเฟอร์อำพล รัตนวงค์รับบทเป็น  นักแสดงรับเชิญเจ้าชายกบอารักษ์ อมรศุภศิริบันนี่นาตาลี เดวิสอาจารย์ศิลป์อาชาค่อม ชวนชื่นณองปีแอร์เดอลาเมรัยที่ 71พัน พลุแตกนายกรัฐมนตรีเฉลิมศักดิ์ แย้มขะมังผู้ช่วยหมอดูตาบอดศิวดล จันทนเสวีประสงค์แจ๊ส ชวนชื่นไทธีรพงศ์ ตระกูลตั้งอนันต์เกียรติพรนรินทร์ จิรายุเจริญศักดิ์
# มนต์เพลงลูกทุ่ง เอฟ.เอ็ม.
มนต์เพลงลูกทุ่ง เอฟ.เอ็ม. เป็นภาพยนตร์ไทยที่ออกฉายในปี พ.ศ. 2545 ผลงานร่วมสร้างของ สหมงคลฟิล์ม และ ลูกทุ่ง เอฟ.เอ็ม. และเป็นผลงานกำกับเรื่องแรกของบัณฑิต ทองดี โดยเป็นภาพยนตร์เรื่องแรกในประวัติศาสตร์ของวงการเพลงลูกทุ่ง และภาพยนตร์ไทย ที่รวบรวมไว้มากที่สุด ตั้งแต่นักร้อง นักแต่งเพลง นักจัดรายการลูกทุ่งเอฟ.เอ็ม. รวมถึงบุคคลที่อยู่ในวงการเพลงลูกทุ่งไทย กว่า 200 ชีวิต มาแสดงในภาพยนตร์เรื่องเดียวกัน และบทเพลงทั้งที่กำลังได้รับความนิยมในช่วงนั้นและที่เคยได้รับความนิยมก่อนหน้านั้น กว่า 30 เพลง มาใช้ประกอบภาพยนตร์เรื่องนี้ รวมทั้งบทเพลงใหม่ที่แต่งขึ้นโดยเฉพาะอีก 1 เพลง

 นักแสดง 
 บทบาท  นักแสดงหลัก รุ่ง รุ่ง สุริยา หมวดยิ่งยง ยิ่งยง ยอดบัวงาม ฮาย อาภาพร นครสวรรค์ ลำไย ลูกนก สุภาพร ดาว มยุรี พันธนาม ทิดทศพล ทศพล หิมพานต์ กุ้ง สุธิราช วงศ์เทวัญ เอกราช เอกราช สุวรรณภูมิ ศิรินทรา ศิรินทรา นิยากร สุนารี สุนารี ราชสีมา สุดา สุดา ศรีลำดวน จิ้งหรีด จิ้งหรีดขาว วงศ์เทวัญ คัฑลียา คัฑลียา มารศรี ดำรง ดำรง วงศ์ทอง กาญจนา กาญจนา มาศิริ คุณลุงลพ วิเชียร คำเจริญ บทบาท  ดารารับเชิญ โจรพันหน้า (ตัวจริง) เอกชัย ศรีวิชัย โจรพันหน้า (ปลอมตัวเป็นตำรวจ) ยอดรัก สลักใจ โจรพันหน้า (ปลอมตัวเป็นนักร้องรำวง) ชาย เมืองสิงห์ โจรพันหน้า (ปลอมตัวเป็นโจรปล้นร้านมินิมาร์ท) สมมาส ราชสีมา โจรพันหน้า (ปลอมตัวเป็นวินมอเตอร์ไซค์) เชิด ร็อคแสลง โจรพันหน้า (ปลอมตัวเป็นคนงานอู่ต่อเรือ) เอ๋ พจนา โจรพันหน้า (ปลอมตัวเป็นรปภ.) สายัณห์ นิรันดร โจรพันหน้า (ปลอมตัวเป็นพนักงานยกกระเป๋าโรงแรม) บี๋ ยอดสุริยัน นักร้องในงานวัด ยุ้ย ญาติเยอะ ไอ้หนุ่มแขนซ้ายลายมังกร พรศักดิ์ ส่องแสง แม่ค้าส้มตำในงานวัด พิมพา พรศิริ แฟนของคัฑลียา เกษม คมสันต์ แม่ของศิรินทรา วิภารัตน์ เปรื่องสุวรรณ พี่ชายของศิรินทรา เสรี รุ่งสว่าง เจ้าของร้านสัก เพลิน พรหมแดน คุณแม่ผ่องศรี ผ่องศรี วรนุช กรรมการงานประกวดร้องเพลง เสรี วงษ์มณฑา จิ๋ว พิจิตร ชลธี ธารทอง ประยงค์ ชื่นเย็น ผู้กำกับตำรวจ สดใส รุ่งโพธิ์ทอง สารวัตรตำรวจ พร ไพรสณฑ์ สัญญา พรนารายณ์ จ่าเสริมเวช เสริมเวช ช่วงยรรยง ผู้ใหญ่บ้าน ไวพจน์ เพชรสุพรรณ แม่ขวัญจิต ขวัญจิต ศรีประจันต์ สายใจ สายใจ วลี ชาวบ้านดอนดินเหนียว ชัยชนะ บุญนะโชติ ก้าน แก้วสุพรรณ รุ่ง โพธาราม เพชรรุ่ง แหลมสิงห์ รุ่งเพชร แหลมสิงห์ แดง จิตกร พ่อของกุ้งและจิ้งหรีด ชินกร ไกรลาศ เจ๊อ้อยใจ อ้อยใจ แดนอีสาน ลุงแดน แดน บุรีรัมย์ เด่นชัย เด่นชัย สายสุพรรณ หลวงพ่อ พยงค์ มุกดา พระอำนาจ อำนาจ วาสนา พ่อของพระอำนาจ บรรจบ เจริญพร แม่ของพระอำนาจ วงจันทร์ ไพโรจน์ มัคทายก พรไพร เพชรดำเนิน เฮีย สุขสันต์ วันสว่าง ผู้จัดการคาราโอเกะ สมบัติ เมืองอุบล คนเล่นสระน้ำ โจนัส แอนเดอร์สัน สาวสอนเต้น ปิ๋ม ซีโฟร์ หนู พัชรา เลขาฯโรงแรม อภัสรา มาบุญธรรม หมอ ภาคภูมิ เพชรพังงา พยาบาล กนกชล ศรีพันธุ์ เสี่ยเจ้าของอู่รถ คัมภีร์ แสงทอง คนงานอู่รถ รักชาติ ศิริชัย แสงสุรีย์ รุ่งโรจน์ ประธานพยานนับเงิน ศรชัย เมฆวิเชียร รังษี เสรีชัย พยามนับเงิน ดวงใจ ดวงจันทร์ ลูกค้าในตลาด นวรัตน์ เตชะรัตนประเสริฐ พนักงานร้านมินิมาร์ท ธิดา ดวงดาว สาวโรงงาน ดวงจันทร์ สุวรรณี นักโทษ สุริยา สลักใจ สุมิตร สัจจเทพ รปภ.โรงแรม โอ๋ พจนา อ๊อด เดชาพงษ์ เพื่อนของฮาย ลาวัณย์ จันทร์เพ็ญ แขกคาเฟ่ เกรียงไกร กรุงสยาม คนเล่นหมากรุก ปอง ปรีดา ลูกทุ่ง FM. อัมพา อุทุมมา เจนภพ จบกระบวนวรรณ DJ.ต้น นันทกร ภมรพิสิษฐ์ DJ.เพชรี เพชรี พรหมช่วย DJ.ชาย ชาย ปัญญาพิทักษ์พงศ์ DJ.ชมพู่ ชมพูนุช กลิ่นจำปา
# ฟีนาลีน
ฟีนาลีน (Phenalene) เป็นสารประกอบโพลีไซคลิกอะโรมาติกไฮโดรคาร์บอน  เป็นสารมลพิษในอากาศที่เกิดขึ้นจากการเผาไหม้ของน้ำมันเชื้อเพลิง
# เดอะซิมส์ 3 แอมบิชันส์
เดอะซิมส์ 3 แอมบิชันส์ เป็น ภาคเสริม ตัวที่ 2 ของเกม เดอะซิมส์ 3  สำหรับประเทศไทยมีการวางจำหน่ายในวันที่ 1 มิถุนายน พ.ศ.2553 'เดอะซิมส์ 3 แอมบิชันส์ มาพร้อมกับโหมดใหม่ ซึ่งผู้เล่นสามารถเข้าไปดูและควบคุมการทำงานของชาวซิมส์ในที่ทำงานได้ โดยเป็นสายอาชีพใหม่ที่ผู้เล่นสามารถเลือกได้ว่าจะให้ซิมส์นั้นทำงานอย่างมีประสิทธิภาพได้อย่างไร  ซึ่งไอเท็มบางอย่างที่ใช้ในการพัฒนาความสามารถและความก้าวหน้าทางอาชีพของซิมส์สามารถหาซื้อเพิ่มได้จากโหมดซื้อ ผู้เล่นจะสามารถควบคุมซิมส์ในที่ทำงานได้ดียิ่งขึ้น ซึ่งเป็นคุณสมบัติหลักที่เกม เดอะซิมส์ 3 ภาคหลักยังไม่มี

รูปแบบการเล่น

เดอะซิมส์ 3 แอมบิชันส์ เป็นภาคเสริมที่มาพร้อมกับอาชีพใหม่ที่ผู้เล่นสามารถควบคุมซิมส์ในระหว่างทำงานได้ ตัวอย่างอาชีพที่ผู้เล่นสามารถบังคับได้เช่น อาชีพนักดับเพลิง, นักสืบ หรือนักดีไซน์เนอร์ เป็นต้น ซึ่งผู้เล่นสามารถบังคับซิมส์ในที่ทำงานได้ และถ้าเกิดเหตุการณ์หรือสถานการณ์ต่างๆ ผู้เล่นก็สามารถควบคุมซิมส์ในระหว่างการทำงานได้ เช่น ถ้าเป็นอาชีพนักดับเพลิง นอกจากจะมีหน้าที่บำรุงรักษารถดับเพลิงแล้ว ยังต้องดับเพลิงไหม้เมื่อเกิดเหตุการณ์ไฟไหม้ หรือช่วยเหลือซิมส์จากสิ่งปลูกสร้างที่กำลังไฟไหม้อยู่, หากเป็นอาชีพนักสืบ ก็จะมีการสอบถามกับผู้ว่าจ้างว่าเกิดเหตุอะไรขึ้น ซึ่งบางครั้งอาจเป็นการขโมยข้อมูล ความลับ และของที่ถูกขโมยไป หลังจากสืบคดีจนเสร็จสิ้น ก็จะได้รับเงินจากผู้ว่าจ้างและเผากระดาษทิ้งเพื่อปิดคดี, หรือถ้าเป็นอาชีพนักดีไซน์เนอร์ ก็สามารถออกแบบเสื้อผ้าและแต่งกายใหม่ให้กับซิมส์ตามแฟชั่นได้ ซึ่งความสำเร็จและความล้มเหลวจะขึ้นอยู่กับผู้เล่นที่จะเลือกเสื้อผ้าและเครื่องแต่งกายใหม่ให้ซิมส์ เป็นต้น

 
ทักษะอาชีพ เป็นโหมดทักษะใหม่ที่เพิ่มเข้ามาเพื่อช่วยในความก้าวหน้าทางอาชีพของซิมส์ และสามารถนำทักษะอาชีพไปใช้เป็นอาชีพหลักได้ เช่น เป็นจิตรกรวาดภาพ, ประติมากร, นักตกปลา, นักทำสวน, นักประดิษฐ์, นักทำไวน์, จิตรกร, ช่างภาพ, และนักเขียนเป็นต้น ซึ่งจะมีรายได้จากการทำงานโดยใช้ทักษะอาชีพเป็นหลัก

เพลงที่ใช้ในภาคเสริม
ศิลปินและนักร้องที่มีชื่อเสียงหลายท่านได้มาบันทึกเสียงเพลงในเกม เดอะซิมส์ 3 แอมบิชันส์ เป็น ภาษาซิมส์ โรบบี้ คอเคอร์, ผู้อำนวยการเสียง ของสตูดิโอเดอะซิมส์ จาก อีเอ ได้กล่าวว่า "Each time we set out to create a soundtrack for an expansion pack, it's always exciting matching the vibe of the game to the music by our incredible lineup of extremely diverse artists. It's fun hearing hit tracks in the language of The Sims, and I think fans will be pleased to find their favorites songs and artists throughout this game, and will no doubt discover new bands to follow in The Sims 3 Ambitions."
# เตตระฟีนิลลีน
เตตระฟีนิลลีน (Tetraphenylene) เป็นสารอินทรีย์ที่เป็นของแข็งที่อุณหภูมิห้องมีสูตรโมเลกุลเป็น C24H16 จัดเป็นสารประกอบกลุ่มโพลีไซคลิกอะโรมาติกไฮโดรคาร์บอน
# CMC
CMC อาจหมายถึง
 บริษัทเจ้าพระยามหานครจำหัด มหาชน (CMC Group)
 Carboxymethyl cellulos
# มารุต มัสยวาณิช
นายแพทย์ มารุต มัสยวาณิช (เกิด 21 พฤษภาคม พ.ศ. 2495) อดีตสมาชิกสภาผู้แทนราษฎร แบบบัญชีรายชื่อ สังกัดพรรคภูมิใจไทยประกาศสภาผู้แทนราษฎร เรื่องให้ผู้มีช่ออยู่ในลาดับถัดไปในบัญชีรายชื่อของพรรคการเมือง เลื่อนขึ้นมาเป็นสมาชิกสภาผู้แทนราษฎรแทนตำแหน่งท่ว่าง (นายมารุต มัสยวณิช พรรคภูมิใจไทย) อดีตรองโฆษกประจำสำนักนายกรัฐมนตรี ในรัฐบาลอภิสิทธิ์ เวชชาชีวะ อดีตกรรมการบริหารพรรคเพื่อแผ่นดิน และอดีตสมาชิกวุฒิสภาจังหวัดหนองคาย

 ประวัติ 
นายแพทย์มารุต มัสวาณิช เกิดเมื่อวันที่ 21 พฤษภาคม พ.ศ. 2495 สมรสกับทันตแพทย์หญิงวัฒนา สงวนน้อย มีบุตรธิดา 3 คน คือ น.ส.ดนุสา มัสยวาณิช น.ส.ณวิภา มัสยวาณิช และนายธีรุตม์ มัสยวาณิช นายแพทย์มารุต มัสยวาณิช สำเร็จการศึกษาชั้นมัธยมศึกษา จากโรงเรียนเซนต์คาเบรียล  ระดับปริญญาตรี แพทยศาสตรบัณฑิต ด้านกุมารเวชศาสตร์ จากมหาวิทยาลัยมหิดล และปริญญาตรี รัฐศาสตร์ มหาวิทยาลัยรามคำแหง และระดับปริญญาโท จากมหาวิทยาลัยสุโขทัยธรรมาธิราชหมอมารุต จากนักธุรกิจสู่สนามการเมือง

นายแพทย์มารุต มัสยวาณิช มีศักดิ์เป็นลุงของนายเกริกพล มัสยวาณิช ดารานักแสดงชื่อดัง

 งานการเมือง 
นายแพทย์มารุต มัสยวาณิช เป็นที่ปรึกษานายพินิจ จารุสมบัติ รองนายกรัฐมนตรี และเข้าร่วมงานกับพรรคเพื่อแผ่นดิน ตั้งแต่ในระยะก่อตั้งพรรค จนได้รับแต่งตั้งเป็นกรรมการบริหารพรรค และเป็นนายทุนของพรรคคนหนึ่ง ต่อมาได้รับการเลือกตั้งเป็นสมาชิกวุฒิสภา ในปี พ.ศ. 2549ประกาศคณะกรรมการการเลือกตั้ง เรื่อง ผลการเลือกตั้งสมาชิกวุฒิสภา (โมฆะ) และลงสมัครรับเลือกตั้งสมาชิกสภาผู้แทนราษฎร จังหวัดหนองคาย แต่ไม่ได้รับการเลือกตั้ง

นายแพทย์มารุต มัสยวาณิช ได้รับตำแหน่งทางการเมืองอีกครั้งเป็น รองโฆษกประจำสำนักนายกรัฐมนตรี ในรัฐบาลนายอภิสิทธิ์ เวชชาชีวะคำสั่งสำนักนายกรัฐมนตรี ที่ ๑๕๘/๒๕๕๓ เรื่อง แต่งตั้งข้าราชการการเมือง (นายมารุต มัสยวาณิช) แทนนายแพทย์ภูมินทร์ ลีธีระประเสริฐ ที่ลาออกไป

ต่อมาในการเลือกตั้ง พ.ศ. 2554 จึงได้ย้ายมาลงสมัคร ส.ส.ในสังกัดพรรคภูมิใจไทย ในระบบบัญชีรายชื่อลำดับที่ 125ประกาศคณะกรรมการการเลือกตั้ง เรื่อง รายชื่อผู้สมัครรับเลือกตั้งสมาชิกสภาผู้แทนราษฎรแบบบัญชีรายชื่อ (พรรคภูมิใจไทย) ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคภูมิใจไทย ลำดับที่ 11ประกาศคณะกรรมการการเลือกตั้ง เรื่อง รายชื่อผู้สมัครรับเลือกตั้งสมาชิกสภาผู้แทนราษฎรแบบบัญชีรายชื่อ (พรรคภูมิใจไทย)

ในปี 2562 ลงสมัครรับเลือกตั้ง ส.ส.แบบบัญชีรายชื่อ ลำดับที่ 14 สังกัดพรรคภูมิใจไทย แต่ไม่ได้รับเลือกตั้ง ต่อมาได้เลื่อนแทนรัฐมนตรีของพรรคภูมิใจไทยที่ลาออกจากการเป็น ส.ส. จำนวน 2 คน เมื่อเดือนกรกฎาคมของปีเดียวกัน

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๓, ๒๒ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๘, ๒๒ มกราคม ๒๕๖๔
# ฮิโระมะซะ อิเกะดะ
ฮิโระมะซะ อิเกะดะ  เกิดเมื่อวันที่28 เมษายน พ.ศ. 2493 เป็นบุตรชายคนโตของไดซาขุ อิเคดะ ประธานสมาคมโซคา งัคไก สากล กับคาเนะโกะ อิเคดะ เป็นบัณฑิตจบจากมหาวิทยาลัยเคโอ ปัจจุบันเป็นรองนายกสมาคมสร้างคุณค่า และรองประธานสมาคมโซคา งัคไก สากล

ประวัติ
เกิดเมื่อ พ.ศ. 2493 จากโรงเรียนและมหาวิทยาลัยเคโอ หลักจากนั้นได้เป็นครูในสมาคมสร้างคุณค่าเพื่อการศึกษาอยู่10ปี ก็ได้ย้ายไปทำงานให้กับสมาคมสร้างคุณค่า สำนักงานใหญ่ 
ใน พ.ศ. 2550 ได้รับตำแหน่งเป็นประธานสมาคมสร้างคุณค่า และเป็นผู้บริหารระดับสูงของสมาคมสร้างคุณค่า

เครือญาติ
บิดา ไดซาขุ อิเคดะ ประธานสมาคมโซคา งัคไก สากล และ นายกสมาคมโซคา งัคไกกิตติมศักดิ์
น้องชาย ทาคาชิโร่ อิเคดะ เลขานุการสมาคมสร้างคุณค่าเพื่อการศึกษา

ตำแหน่ง
รองประธานสมาคมสร้างคุณค่า
รองผู้อำนวยการใหญ่สำนักงานใหญ่ สมาคมสร้างคุณค่า โตเกียว
กรรมการสมาคมโซคา งัคไก สากล
รองประธานสมาคมโซคา งัคไก สากล
# การเดินขบวนสู่โรม
การเดินขบวนสู่โรม  เป็นการเดินขบวนของมวลชนเพื่อแสดงพลังในการเคลื่อนไหว ในปี ค.ศ. 1922 มุสโสลินีและผู้สนับสนุนฟาสซิสต์และสมาชิกพรรค ได้เดินขบวนร่วมกันใส่ชุดสีดำที่เป็นสัญลักษณ์อันแสดงถึงความแข้มแข็งของพรรคฟาสซิสต์อิตาลีจุดประสงค์ในการเดินขบวนเข้าสู่กรุงโรมเพื่อขอพระราชอำนาจจากพระเจ้าวิคเตอร์ เอ็มมานูเอลที่ 3
# อาทิศังกราจารย์
อาทิศังกราจารย์ (สันสกฤต: ) เป็นนักปรัชญาและเทววิทยาชาวอินเดีย ผู้สร้างรากฐานให้กับแนวคิดแบบอัทไวตะเวทันตะ เป็นที่ยอมรับกันว่าแนวคิดกระแสหลักของศาสนาฮินดูในปัจจุบันมีรากฐานและรวบรวมมาจากแนวคิดของท่านJohannes de Kruijf and Ajaya Sahoo (2014), Indian Transnationalism Online: New Perspectives on Diaspora, , p. 105, Quote: "In other words, according to Adi Shankara's argument, the philosophy of Advaita Vedanta stood over and above all other forms of Hinduism and encapsulated them. This then united Hinduism; (...) Another of Adi Shankara's important undertakings which contributed to the unification of Hinduism was his founding of a number of monastic centers."Shankara, Student's Encyclopedia Britannia – India (2000), Volume 4, Encyclopaedia Britannica Publishing, , p. 379, Quote: "Shankaracharya, philosopher and theologian, most renowned exponent of the Advaita Vedanta school of philosophy, from whose doctrines the main currents of modern Indian thought are derived.";David Crystal (2004), The Penguin Encyclopedia, Penguin Books, p. 1353, Quote: "[Shankara] is the most famous exponent of Advaita Vedanta school of Hindu philosophy and the source of the main currents of modern Hindu thought."Christophe Jaffrelot (1998), The Hindu Nationalist Movement in India, Columbia University Press, , p. 2, Quote: "The main current of Hinduism – if not the only one – which became formalized in a way that approximates to an ecclesiastical structure was that of Shankara".
# ไอทีวี การ์ตูนคลับ
ไอทีวี การ์ตูนคลับ เป็นรายการโทรทัศน์ที่ผลิตขึ้นโดย บริษัท เอฟฟ์ จำกัด EFF ออกอากาศทาง สถานีโทรทัศน์ไอทีวี (สถานีโทรทัศน์ทีไอทีวี) ทุกวันเสาร์ และ วันอาทิตย์ เวลา 8.00 -10.00 น. มีพีธีกรรายการคือ นพ ธนพ ตันอนุชิตติกุล และ นัท ธนัท ตันอนุชิตติกุล ปัจจุบันเสียชีวิต วัย 38 ปี วันที่ 5 พ.ค. 66 อย่างไรก็ตามในช่วงปี พ.ศ. 2550 ได้เปลี่ยนชื่อรายการเป็น ทีไอทีวี การ์ตูนคลับ

 ประวัติ 
ไอทีวี การ์ตูนคลับ เป็นรายการที่ 3 ที่ออกอากาศนำภาพยนตร์การ์ตูนทางช่องไอทีวี นับตั้งแต่รายการไออนิเมะ และ รายการอนิเมะที่ DEX ซื้อเวลาฉาย โดยรายการนี้ได้นำอนิเมะและโทคุซัทสึที่ถือลิขสิทธิ์มาออกอากาศทางโทรทัศน์ ซึ่งต่างกับช่อง 9 การ์ตูน ที่นำภาพยนตร์อนิเมะมาพากย์เอง

ช่วงแรกในการออกอากาศจะฉายการ์ตูนอาทิตย์ละ 3 เรื่อง (2 วัน เสาร์ - อาทิตย์) แล้วเพิ่มเป็น 1 เรื่องในเวลาต่อมา แล้วเป็น 4 เรื่อง (วันเสาร์เป็นมาสค์ไรเดอร์, วันอาทิตย์เป็นซูเปอร์เซ็นไต และอนิเมะอีก 3 เรื่อง)
รายการได้ยุติลงเมื่อ สิ้นเดือน ธันวาคม 2550 (เสาร์ - อาทิตย์ สุดท้ายของเดือน) ส่งผลทำให้อนิเมะและภาพยนตร์โทคุซัทสึที่ฉายในขณะนั้นได้ย้ายออกอากาศไปในสถานีโทรทัศน์ช่องอื่นทั้ง ช่อง 3 และ ช่อง 9

แต่ว่าในปี พ.ศ. 2551 ได้ทำรายการใหม่มีชื่อว่า การ์ตูนฮิต แต่ออกอากาศได้แค่เพียง 2 สัปดาห์ เนื่องจากสถานีก็ได้ปิดตัวไปและถูกเปลี่ยนเป็นไทยพีบีเอส

 การ์ตูนที่ฉายในรายการ 
การ์ตูนที่ฉายก่อนมีรายการ (2547)
 หุ่นนักสู้สะท้านปฐพีจีกันดั้ม (DEX)
 โมบิลสูทกันดั้มซี้ด (DEX)
 คินนิคุแมนรุ่น 2 (DEX)

การ์ตูนที่ฉายในรายการ (2548 - 2550)
 ดราก้อนบอล (DEX)
 ดราก้อนบอล Z [ฉายไม่จบไปฉายต่อทางช่อง 3]

 ชาแมนคิง (AmiGo)
 วันพีซ (DEX) 
 ปี 2 
 ปี 3
 ปี 4 [ฉายไม่จบปี 4 ไปฉายต่อทาง โมเดิร์นไนน์ทีวี]
 ฟรุ๊ตส์บาสเก็ต (AmiGo) ออกอากาศไม่จบ

 แขนกลคนแปรธาตุ (TIGA)
 นารูโตะ นินจาจอมคาถา (ROSE) [ฉายไม่จบไปฉายต่อทาง ช่อง 5]
 ปี 1 
 ปี 2
 ปี 3

 ขบวนการนักรบไดโนเสาร์ อาบะเรนเจอร์ (ROSE)
 ขบวนการมือปราบผู้พิทักษ์ เดกะเรนเจอร์ (ROSE)
 ขบวนการมือปราบผู้พิทักษ์ เดกะเรนเจอร์ VS อาบะเรนเจอร์ (ใช้เสียงพากย์ทางการ์ตูนคลับ)

 แชมเปี้ยนเจปัง สูตรดังเขย่าโลก (DEX)
 เคโรโระ ขบวนการอ๊บอ๊บป่วนโลก (ROSE)

 มาสค์ไรเดอร์ไฟซ์ (DEX)
 มาสค์ไรเดอร์เบลด (DEX)
 มาสค์ไรเดอร์ฮิบิกิ (DEX) [ฉายไม่จบไปฉายต่อทาง โมเดิร์นไนน์ทีวี]
 มาดันเซนคิ ริวเคนโด (TIGA) [ฉายไม่จบไปฉายต่อ โมเดิร์นไนน์ทีวี]

การ์ตูนฮิต (2551)
 แอร์เกียร์ ขาคู่ทะลุฟ้า (TIGA) (ออกอากาศเพียง 4 ตอน)
 ยูเรก้า เซเว่น (DEX) (ออกอากาศเพียง 4 ตอน)
# วัดคูหาสวรรค์
วัดคูหาสวรรค์ อาจหมายถึง
 วัดคูหาสวรรค์วรวิหาร กรุงเทพมหานคร 
 วัดคูหาสวรรค์ จังหวัดกำแพงเพชร 
 วัดคูหาสวรรค์ จังหวัดพัทลุง 
 วัดคูหาสวรรค์ จังหวัดพิษณุโลก 
 วัดคูหาสวรรค์ จังหวัดราชบุรี 
 วัดคูหาสวรรค์ จังหวัดอุบลราชธานี 

คูหาสวรรค์
# การบาดเจ็บ
การบาดเจ็บ  เป็นความเสียหายหรืออันตรายต่อหน้าที่หรือโครงสร้างของร่างกาย อันมีสาเหตุจากแรงหรือปัจจัยภายนอกทั้งทางกายภาพหรือเคมี และทั้งโดยเจตนา (เช่นการฆ่าตัวตาย ฆาตกรรม) หรือไม่ได้เจตนา (เช่นอุบัติเหตุ หรือการบาดเจ็บจากกีฬา)

 แหล่งข้อมูลอื่น 
 การบาดเจ็บ จากองค์การอนามัยโลก 

การบาดเจ็บ
# ศูนย์ศึกษาวัฒนธรรมร่วมสมัย
ศูนย์ศึกษาวัฒนธรรมร่วมสมัย  (ย่อว่า:CCCS) เป็นศูนย์วิจัยที่มหาวิทยาลัยเบอร์มิงแฮม อังกฤษ
ก่อตั้งปี 1964 โดย ริชาร์ด ฮอกการ์ท ซึ่งเป็นผู้อำนวยการคนแรก เพื่อศึกษาสาขาวัฒนธรรมศึกษาซึ่งเป็นสาขาใหม่ในขณะนั้น ศูนย์ปิดตัวลงในปี 2002 ท่ามกลางการประท้วงของอาจารย์ นักศึกษา และศิษย์เก่า

 ประวัติ 
ศูนย์ดังกล่าวนี้เป็นจุดสนใจของสิ่งที่ต่อมารู้จักในชื่อ วัฒนธรรมศึกษาสำนักเบอร์มิงแฮม หรือโดยทั่วไปกว่านั้นในชื่อ วัฒนธรรมศึกษาสายบริเตน
นักทฤษฎีสำนักเบอร์มิงแฮม เช่น สจ๊วต ฮอลล์ เน้นถึงความสัมพันธ์ซึ่งกันและกัน ที่ซึ่งตัวบทวัฒนธรรม แม้จะต่อให้เป็นผลิตภัณฑ์ที่ผลิตแบบมวลชนก็ตาม ได้ตั้งคำถามถึงการแบ่งแยกที่ถูกกำหนดขึ้นระหว่าง "ผู้ผลิต" และ "ผู้บริโภค" ซึ่งปรากฏชัดเจนมากในทฤษฎีวัฒนธรรมอย่างทฤษฎีของ เธโอดอร์ อดอร์โน และ สำนักแฟรงค์เฟิร์ต

 แหล่งข้อมูลอื่น 
 Conditions of their Own Making: An Intellectual History of the Centre for Contemporary Cultural Studies at the University of Birmingham by Norma Schulman 
 CCCS Publications - Stencilled Papers by CCCS 
 Department of Sociology, University of Birmingham 
 เส้นทางความคิดของ สจ๊วต ฮอลล์ และวัฒนธรรมศึกษา ตอนที่ 1 , 2 , 3 , 4 , นันทวัฒน์ ฉัตรอุทัย, ศูนย์มานุษยวิทยาสิรินธร

 เกี่ยวกับการปิดตัวของศูนย์ 
Save Cultural Studies at Birmingham campaign 
"Birmingham's cultural studies department given the chop", article in The Guardian newspaper, 27 June 2002
"Cultural elite express opposition to Birmingham closure", article in The Guardian newspaper, 18 July 2002
"The wrong result", article in The Guardian newspaper, 18 July 2002
Cultural Studies and Sociology at, and after, the closure of the Birmingham School, Cultural Studies, 18 (6) 2004: 847-62. By Frank Webster (Head of Department in 2002)
# อิ่มอุ่น
"อิ่มอุ่น" เป็นบทเพลงที่แสดงถึงความสัมพันธ์ของแม่ที่มีต่อลูก ประพันธ์เนื้อร้องและทำนองโดย ศุ บุญเลี้ยง เป็น 1 ในเพลงที่สร้างชื่อเสียงให้กับผู้แต่ง จนมีการขับร้องต่อโดยศิลปินนักร้องในแนวเพลงต่าง ๆ ด้วยรูปแบบต่าง ๆ

 ที่มาของเพลง 
ศุ บุญเลี้ยง แต่งเพลง "อิ่มอุ่น" ตามคำขอของ อาจารย์หัวหน้าพยาบาลโรงพยาบาลศิริราช เมื่อปี พ.ศ. 2534 โดยหัวหน้าของพี่สาวของศุ ซึ่งเป็นพยาบาลได้ทำโครงการเลี้ยงลูกด้วยนมแม่ แล้วต้องการให้ศุแต่งเพลงนี้ขึ้น เพราะเห็นว่า ในการให้นมลูก แม่ต้องตระกองกอดแล้วช้อนตัวลูกขึ้นมาจึงไม่ได้ทำให้ "อิ่ม" อย่างเดียว แต่ว่า "อุ่น" ด้วย เพ็ญแข สร้อยทอง. "ผู้ขับขาน...บทเพลงกล่อมแม่...ศุ บุญเลี้ยง". หนังสือพิมพ์โพสต์ทูเดย์ ฉบับวันเสาร์ที่ 11 สิงหาคม 2550.

เพลงนี้ได้บันทึกเสียงในอัลบั้มเพลงครั้งแรก ในปี พ.ศ. 2537 โดยใช้ชื่อ "ชุดรับแขก" โดยผู้ร้องคือ ชลลดา เตียวสุวรรณ (นามปากกา กาเหว่า ไทละเมอ กับ เพลงดาบแม่น้ำร้อยสาย) ต่อมาถูกนำมาทำเวอร์ชันต่าง ๆ โดยที่เป็นของ ศุ บุญเลี้ยง ซึ่งร้องในอัลบั้ม "ชุดลำลอง" ในปี พ.ศ. 2539 และในของเครือ กะทิ กะลา ต่างช่วงเวลากัน อีกทั้งชื่อเพลงยังถูกใช้เป็นชื่อร้านอาหารของ ศุ บุญเลี้ยง เองด้วย (มี 2 สาขา ปัจจุบันปิดตัวไปแล้วทั้งคู่)

 การเผยแพร่และขับร้องต่อ 
ปัจจุบัน "อิ่มอุ่น" เป็นเพลงที่มีการเผยแพร่ตามท้องที่ต่าง ๆ โดยเฉพาะในช่วงวันแม่แห่งชาติ ทุก ๆ ปี แม้กระทั่งผู้ที่ไม่เคยสัมผัสงานเพลงของศิลปินต้นฉบับ จะได้ยินเพลงนี้จากนักร้องท่านอื่น ๆ ทั้งในแนวสตริง แนวลูกทุ่ง แนวเพื่อชีวิต แนวอินดี้ ที่นำมาขับร้อง ในรูปแบบสตูดิโออัลบั้ม การแสดงสด การประกวดร้องเพลง การโฆษณา ฯลฯ อาทิ ศุ บุญเลี้ยง ในชุด "ชุดลำลอง" (เอ็มสแควร์) พงษ์สิทธิ์ คำภีร์ ในชุด "สหาย" (บีอีซี เทโร) หนู มิเตอร์ สุนารี ราชสีมา มิ้น สวรรยา ในชุด "คิดถึงแม่" (อาร์เอส) กชกร สมบูรณานนท์ ในชุด "ให้แม่ แทนรักจากดวงใจ" (แกรมมี่) สไปซี่ คิดส์ (รถไฟดนตรี) คู่แฝดหญิง เล็ก-ใหญ่ ในชุด "หัวใจ…วี้ดบึ้ม!" เพลงประกอบโฆษณาเอไอเอส ฯลฯ โดยเมื่อได้ฟังจะซาบซึ้งในความรู้สึกที่ได้จากเนื้อเพลง

นอกจากนี้ยังมีอัลบั้มรวมเพลง อิ่มอุ่นในหลากหลายเวอร์ชันและเพลงเกี่ยวกับแม่ ของสังกัด กะทิกะลา คอมปานี

อิ่มอุ่น ศุ บุญเลี้ยง และ ฯลฯ (มกราคม 2557)

 อิ่มอุ่น (Original Version) - ศุ บุญเลี้ยง
 อิ่มอุ่น - กาเหว่า ไทละเมอ
 อิ่มอุ่น (บรรเลงขลุ่ย) - อ.ธนิสร์ ศรีกลิ่นดี
 รักแรกพบ - พจนาถ พจนาพิทักษ์
 ลูกแม่ - ชุติมา แก้วเนียม
 พ่อหายไปไหน - พวงมณี บุญเลี้ยง
 สัตว์เลี้ยงลูกด้วยนม - บัวไร และ โก๋ Mr.Saxman
 ผู้หญิงที่อยากกอดตลอดชีวิต - ศุ บุญเลี้ยง
 อิ่มอุ่น - เสียงร้องเด็ก ๆ
 อิ่มอุ่น (เปียโน & ไวโอลิน) - ศุ บุญเลี้ยง
 อิ่มอุ่น (บรรเลงดนตรีไทย) - นิค วงกอไผ่
 อิ่มอุ่น (Music Box)
 อิ่มอุ่น (Backing Track)

 ข้อสังเกต 
เนื้อเพลงบรรทัดแรกของเพลง อิ่มอุ่น จะมีความต่างกันเล็กน้อยตามลักษณะการร้องของนักร้องหลายคนที่นำมาร้องต่อ โดย ศุ บุญเลี้ยง เขียนว่า "อุ่นใดใดโลกนี้มิมีเทียบเทียม" แต่ภายหลัง มีนักร้องจำนวนไม่น้อยที่ร้องเป็นคำว่า "ไม่" ซึ่งมีความหมายเหมือนกัน